Hrvatski jezik (20. travnja 2020.)

**Miroslav Krleža i njegova uloga u donošenju Deklaracije**

ROK ZA IZVRŠAVANJE ZADATKA: utorak (21. 4.), do 16 sati

Zadatak i upute za rad:

* Prošli sat upoznali ste se s poviješću i razvojem hrvatskoga jezika od 20. stoljeća pa sve do danas. U videolekciji saznali ste i za *Deklaraciju o nazivu i položaju hrvatskog književnog jezika*, proglas koji su potpisali mnogi važni Hrvati u borbi za svoj jezik. Potpisivanje i objava Deklaracije u Telegramu jedan je od ključnih događaja u povijesti našega jezika, stoga je jako važno da ste se upoznali s time.
* Danas ćete imati jedan jednostavan zadatak, a nadovezuje se na gradivo koje ste u četvrtak obradili. Deklaraciju su 1967. godine potpisali mnogi poznati Hrvati, a među njima i mnogi naši književnici. Jedan od naših književnika imao je posebnu ulogu u tome, a riječ je Miroslavu Krleži, jednom od najznačajnijih hrvatskih pisaca.
* Vaš je zadatak na internetu istražiti kakvu je ulogu imao Krleža u donošenju i potpisivanju Deklaracije, u kakvoj se opasnosti zbog potpisivanja iste našao, kako je on utjecao na ostale pisce i njihovo potpisivanje te kako se za njega završila cijela ova priča.
* Svoje istraživanje sažet ćete pisano u nekoliko bilješki/natuknica u svoju bilježnicu (naslov vam može biti *Miroslav Krleža i njegova uloga u donošenju Deklaracije*), a fotografiju svojega teksta poslat ćete mi privatnom porukom do zadanoga roka.